พรูเด็นเชียลส่ง 3 กรมธรรม์ขายผ่านธ.ยูโอบี
พรูเด็นเชียล ออกกรมธรรม์ 3 รูปแบบ ครอบคลุมทุกความต้องการ ขายผ่านธนาคารยูโอบี
2 มี.ค. 2553

พรูเด็นเชียล ออกกรมธรรม์ 3 รูปแบบ ครอบคลุมทุกความต้องการ ขายผ่านธนาคารยูโอบี
นายบินายัค  ดัตตา กรรมการผู้จัดการ บมจ.พรูเด็นเชียล ประกันชีวิต (ประเทศไทย) เปิดเผยว่า จากการที่บริษัทฯ ได้จับมือร่วมเป็นพันธมิตรกับธนาคารยูโอบี บริษัทฯ ได้ออกกรมธรรม์ประเภทออมทรัพย์ 3 รูปแบบสำหรับตอบสนองความต้องการของลูกค้าธนาคารที่ต้องการวางแผนการเงินเพื่อการศึกษาของบุตร รวมถึงเตรียมความพร้อมก่อนวันเกษียณ หรือผู้ที่ต้องการออมเงินเพื่อผลตอบแทนที่คุ้มค่า หรือผู้ที่ต้องการสร้างหลักประกันอันมั่นคงให้แก่ชีวิต
เริ่มต้นที่ พรูเวลท์ การ์ด (PRUwealth guard) เหมาะสำหรับผู้ที่ต้องการวางแผนทางการเงินเพื่อการศึกษาของบุตรหลาน หรือผู้ที่เตรียมความพร้อมก่อนวัยเกษียณ หรือผู้ที่มองหาการลงทุนที่คุ้มค่าโดยชำระเบี้ยฯ ระยะสั้นเพียง 5 ปี แต่คุ้มครองนานถึง 15 ปี และรับเงินคืนตลอดสัญญาสูงถึง 500% ของทุนประกันภัย พร้อมความคุ้มครองโรคร้ายแรง หากผู้เอาประกันภัยเจ็บป่วยด้วยโรคร้ายแรง จะได้รับยกเว้นเบี้ยประกันภัยหลักตลอดระยะเวลาชำระเบี้ยฯ  เริ่มรับประกันภัยตั้งแต่อายุ 17 ปี ถึง 55 ปี ทุนประกันภัย 50,000 – 3,000,000 บาท   
ตามติดด้วย พรูอินคัม โพรเทคเตอร์ (PRUincome protector) เหมาะสำหรับผู้ที่มองหาผลตอบแทนที่คุ้มค่าจากเงินออมโดยมีความมั่นคงสูง และออมในระยะสั้นๆ ด้วยการชำระเบี้ยฯ เพียง 7 ปี แต่คุ้มครองนานถึง 15 ปี ได้รับเงินคืนทุก 2 ปี รวมรับเงินคืนตลอดสัญญาสูงถึง 250% ของทุนประกันภัย พร้อมเพิ่มผลประโยชน์ค่าชดเชยรายวันกรณีรักษาตัวในโรงพยาบาล  เริ่มรับประกันภัยตั้งแต่อายุ      17 ปี ถึง 59 ปี ทุนประกันภัยขั้นต่ำ 100,000 บาท
ปิดท้ายด้วย พรูพรินซิเพิล เซฟวิ่งส์ โกลด์ 5/10 (PRUprinciple savings gold 5/10) เหมาะสำหรับ ผู้ที่ต้องการความมั่นคงให้แก่ชีวิต ด้วยการชำระเบี้ยฯ ระยะสั้นเพียง 5 ปี พร้อมรับความคุ้มครองการเสียชีวิตที่เพิ่มขึ้นตลอดสัญญาประกันภัย และรับเงินคืนเมื่อครบกำหนดสัญญาสูงถึง 150% ของทุนประกันภัย เริ่มรับประกันภัยตั้งแต่อายุ 1 เดือน ถึง 65 ปี ทุนประกันภัยขั้นต่ำ 100,000 บาท
พร้อมกันนี้  ยังสามารถนำเบี้ยประกันภัยคุ้มครองชีวิตมาใช้เป็นสิทธิประโยชน์ทางภาษีสูงสุดไม่เกิน 100,000 บาทต่อปีได้อีกด้วย ผู้ที่สนใจสามารถขอรับความคุ้มครองได้ที่ธนาคารยูโอบีตั้งแต่วันนี้  เป็นต้นไป